skif.bg - С книга и филм - "Уайтснейк" за шести път ще забият в България
Групата е създаден в Англия през 1978 г. от вокалиста Дейвид Ковърдейл след напускането му от „Дийп Пърпъл“. Ранното й творчество е сравнявано от музикалните критици с това на „Дийп Пърпъл“, но постепенно музиката й добива свой характерен хард рок стил.
До края на 80-те години групарите издават поредица от албуми, които влизат в Топ 10 на британските албуми, сред които Ready an' Willing (1980), Come an' Get It (1981), Saints & Sinners (1982) и Slide It In (1984), последният от които е първият техен албум, който влиза в Билборд 200 в САЩ и по-късно става два пъти платинен.
Албумът от 1987 г. Whitesnake е техният най-голям комерсиален успех в световен мащаб, съдържащ два основни сингъла „Here I Go Again“ и „Is This Love“, които достигат номер едно и две в Билборд Хот 100. През 1988 г. групата е номинирана за наградата Brit Awards в категорията за най-добър британски изпълнител. Slip of the Tongue (1989) е много успешен албум на „Уайтснейк”, достига до Топ 10 в САЩ и Великобритания и също става два пъти платинен в САЩ.